b'\n_START_ARTICLE_\nKrpanova kobila (opera)\n_START_PARAGRAPH_\nKrpanova kobila je opera buffa v treh dejanjih skladatelja Janija Goloba. Libreto je napisal Ervin Fritz. Premiera opere pa je bila izvedena 3. oktobra 1992 v Ljubljanski operi ob njeni 100-letnici obstoja. Do danes je ta opera do\xc5\xbeivela ve\xc4\x8d kot 40 ponovitev. To je Golobova prva opera, ki jo je napisal. Opera pa traja eno uro in petdeset minut.'